હેમંતકુમારે એમાં તલત મહેમૂદ અને ગીતા દત્તના સ્વરમાં “કૈસે રોકોગે ઐસે તૂફાન કો” જેવું અવિસ્મરણીય દ્વંદ્વગીત પણ આપ્યું છે.શૈલેન્દ્ર લિખિત આ ગીતમાં કુદરતી કામવૃત્તિ અને તેની ઉપર અંકુશના કોઇ ટેકીલા પુરુષ(પ્રદીપકુમાર)ના નિષ્ફળ પ્રયત્નની એક સ્ત્રી(ગીતા બાલી)ના કંઠે ગીતરૂપે કહેવાયેલી વાત છે. એમાં કોમળ ભાવોની અભિવ્યક્તિ કરવાની હોવાથી હેમંતકુમારે પોતાના બદલે તલત મહેમૂદના સ્વરને પસંદ કર્યો હતો. પહેલાં એ ગીત સાંભળીએ.